钦定古今图书集成/明伦汇编/闺媛典/第037卷 > 皇清一 > 杨氏女
## 钦定古今图书集成/明伦汇编/闺媛典/第037卷 > 皇清一 > 杨氏女

按《金谿县志》：杨氏女，名颜玉，别驾杨焕之女孙。年十八未字，遭丙戌之乱，依父母避兵山足。值当骑锋，挟女及母上马，女抱母痛哭，绐曰：“释吾父母，愿随去。” 骑因杀其父，女恸哭震天，骂贼求死。骑复刃其母饶氏犹百计诱女，女骂愈烈，遂杀之。饶氏夜半复苏，弟上卫，才十龄，次日自营归，母子相依为命。